उत्तर से लेकर दक्षिण तक देश भर में भारी बारिश और बाढ़ से हालात ख़राब
केरल में 42 लोगों की मौत, महाराष्ट्र में 27,तमिलनाडु में 2,कर्नाटक में 8 लोगों की मौत, मध्य प्रदेश,गुजरात में भारी बारिश से हाल-बेहाल
नई दिल्ली, 10 अगस्त (समयधारा) : देश में इस समय भारी बारिश और बाढ़ से हालात बेहद खराब ,
है क्या उत्तर क्या दक्षिण क्या पूर्व क्या पश्चिम सभी जगह इंद्र देवता ने खलबली मचाई हुई है l
देश भर में भारी बारिश और बाढ़ से मरनेवालों की संख्या की बात करें तो खबर लिखे जाने तक 79 लोगों की मौत हो चुकी है l
अभी भी कई लोगों के मौत की खबर आ रही है l सबसे ज्यादा बुरा हाल एक बार फिर केरल का हो रहा है l
वहां भारी बारिश और बाढ़ के वजह से कोच्ची एयरपोर्ट को रविवार तक के लिए बंद कर दिया गया है l
सबसे बुरा हाल कांग्रेस के रौल गांधी के लोकसभा क्षेत्र वायनाड से आ रही है l वहा बारिश से लोगों का हाल बेहाल है l
राहुल गांधी कल केरल के वायनाड का दौरा कर सकते है l केरल में मूसलाधार बारिश,
तेज हवाओं और भूस्खलन के चलते जनजीवन बुरी तरह प्रभावित है। केरल में बारिश के चलते अब तक 42 लोगों की मौत हो चुकी हैं।
कोझिकोड में दो लोगों के शव शुक्रवार सुबह बरामद किए गए। गुरुवार को वायनाड में भूस्खलन के चलते कई लोग के दबे होने की खबर है।
अब तक 22 शव बरामद किए गए हैं जबकि 45 से अधिक लोगों को बचाया जा चुका है। रेस्क्यू ऑपरेशन जारी है।
इसके अलावा एर्नाकुलम में लोगों के घरों में पानी घुस गया है जबकि कोझिकोड पानी से लबालब भरा हुआ है।
केरल में रेलवे-सड़क-हवाई यातायात बुरी तरह से प्रभावित हुआ है l
बात करें महाराष्ट्र की तो महाराष्ट्र में भी मूसलाधार बारिश व बाढ़ ने तबाही मचा रखी है l गोदावरी नदी ने नाशिक में तबाही मचा रखी है l
मुंबई और आस-पास के इलाकों में आज भी जोरदार बारिश के आसार हैं।
बारिश और बाढ़ से सबसे ज्यादा प्रभावित इलाकों सांगली, कोल्हापुर, सोलापुर, पुणे और सतारा में फंसे
अब तक 2,05,591 लोगों को सुरक्षित स्थानों पर पहुंचाया जा चुका है, जबकि 27 लोगों की मौत हो चुकी है।
सांगली में तत्काल मदद के लिए बीती रात ग्रीन कॉरिडोर बनाकर बचाव दल को रवाना किया गया है।
यहां नाव पलटने से अब तक 9 लोगों के शव बरामद हो चुके हैं जबकि कई लापता हैं। एनडीआरएफ की टीम सांगली में बचाव कार्य में जुटी है।
कोल्हापुर में सभी 14 नेवी टीमें आज सुबह 6 बजे से कोल्हापुर के पास शिरोली गांव (शिरोल ब्लॉक) में बचाव कार्यों के लिए आगे बढ़ रही हैं: डिफेंस पीआरओ
कोल्हापुर में 97,102 लोगों को शिफ्ट किया जा चुका है जबकि सांगली में 80,319, पुणे में 13,336,
सोलापुर से 7,749 और सतारा से 7,085 लोगों को सुरक्षित स्थानों पर भेज दिया गया है।
सांगली में बारिश के चलते 11 लोगों की जबकि कोल्हापुर में 2, सतारा में 7, पुणे में 6 और सोलापुर में 1 की मौत हुई है।
कर्नाटक के कुछ हिस्सों में भी भारी बारिश हो रही है। बारिश और बाढ़ प्रभावित राज्य में अब तक 9 मौतें हो चुकी हैं
जबकि 16,875 लोगों और 3,010 जानवरों को 272 राहत कैंपों में रखा गया है।
मंगलुरु में बेलतंगडी तालुक के कोक्कड़ इलाके के पास कपिला नदी में बहने से एक शख्स की मौत हो गई है।
कर्नाटक राज्य सड़क परिवहन कॉर्पोरेशन के अनुसार, भारी बारिश और जलभराव के कारण
मैसूर से मदिकेरी और मैसूर से एचडी कोटे रोड बंद कर दी गई है।
तमिलनाडु के कई जिलों में भी बारिश का प्रकोप जारी है। कोयंबटूर में दो लोगों की मौत हो चुकी है। उधर, नीलगिरि,
थेनी, तिरुनेलवेली और कन्याकुमारी में भारी बारिश हुई। मौसम विभाग के अनुसार, मध्य प्रदेश, छत्तीसगढ़, गोवा,महाराष्ट्र,
गुजरात और कर्नाटक में अगले दो दिन तक भारी बारिश की आशंका है। वही बात करें मध्यप्रदेश की तो यहाँ भी बाढ़ ने तबाही मचाई हुई है l
भोपाल में भदभदा बांध के दो द्वार क्षेत्र में भारी वर्षा के बाद खोले गए हैं l
(इनपुट-एनबीटी-एएनआई-सोशलमीडिया व एजेंसी से)
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva